KINNITATUD

RMK riigihangete osakonna

juhataja käskkirjaga 1-47.2851/1.

## 1. Hanke nimetus ja viitenumber

* 1. Hanke nimetus: Jäägrimetsa tee ja Tiiu tee rekonstrueerimine
  2. Viitenumber: 264897
  3. Klassifikatsioon: teetööd 45233140-2
  4. Hankemenetluse liik: lihthange

## 2. Hanke läbiviija

RMK riigihangete osakond

* 1. ***3. Hankedokumendid, info pakkumuste esitamise ja avamise kohta***

**3.1. hankedokumendid, tehniline info**

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHRi peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHRi süsteem automaatteavituse registreeritud isikutele. Samuti esitab hankija otsused pakkujatele eRHR süsteemi kaudu, mille lisamise kohta saadab eRHRi süsteem automaatteavituse.

Käesoleva hanke dokumendid võivad sisaldada andmeid selliste kaitstavate loodusobjektide asukohtade kohta, mille avalikustamine (näiteks massiteabevahendites) on keelatud. Hankedokumendi allalaadimisega võtab isik endale kohustuse tagada avalikustamiskeelu järgimine.

### 3.2. pakkumuste esitamine

Pakkumus tuleb esitada elektrooniliselt eRHRi keskkonna kaudu aadressil <https://riigihanked.riik.ee> hanketeates toodud ajaks.

### 3.3. pakkumuste avamine

Pakkumused avatakse hankija poolt eRHRi keskkonnas hanketeates toodud aja saabumise järel.

## 4. Hanke lühikirjeldus

4.1. Hanke eesmärgiks on hankelepingu sõlmimine Jäägrimetsa tee, mis asub Lääne-Viru maakonnas, Väike-Maarja vallas, Lammasküla külas ja Tiiu tee, mis asub Tartu maakonnas, Peipsiääre vallas, Tähemaa külas, rekonstrueerimistööde teostamine. Täpsem tööde tehniline kirjeldus on esitatud hankedokumendi punktis 6.

4.2. Töö tehniliseks aluseks on **Projekteerimisbüroo** **Maa ja Vesi AS** poolt koostatud „Jäägrimetsa tee rekonstrueerimise projekt“ ja **Projekteerimisbüroo Maa ja Vesi AS** poolt koostatud „Tiiu tee remondi projekt“ (Lisa 4 – Projektid) ja asjakohastel juhtudel sellest projektist erinevuste kohta hankedokumentides esitatud täpsustused.

Objektiga on võimalik tutvuda: metsaparandaja Jäägrimetsa teelmetsaparandaja Villu Alatsei, tel: 5040541, e-mail: [villu.alatsei@rmk.ee](mailto:villu.alatsei@rmk.ee) ja Tiiu teel metsaparandaja Rein Kilgi, tel: 5073440, e-mail: [rein.kilgi@rmk.ee](mailto:rein.kilgi@rmk.ee).

4.3. Töövõtja annab Tellijale valmis Töö lõplikult üle hiljemalt 1.08.2023. Ehitusobjekti dokumentide üleandmiseks ja vastuvõtmiseks ning ehitusobjekti kasutuselevõtu dokumentide vormistamiseks on aega kuni 1.10.2023. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama koheselt peale hankijalt vastavasisulise ettepaneku saamist.

4.4. Töödele on nõutav teostusgarantii kestvusega 2 aastat arvates kasutuselevõtu akti allkirjastamisest Tellija poolt. Tööde teostamise ajaks on nõutav pangagarantii 10 % hankelepingu sõlmimise aluseks olnud eduka pakkumuse maksumusest või sama summa deponeerimine Tellija pangakontole.

4.5. Hankija ei ole jaotanud hanget osadeks, kuna see ei ole majanduslikult ja töökorralduslikult otstarbekas.

## 5. Hankemenetluse aegne pakkumuse tagatis

5.1. Pakkuja peab esitama RHS § 90 kohase **pakkumuse tagatise summas 300 EUR**, kas: 5.1.1. vastava summa deponeerimisena hankija arvelduskontole EE881010002021370008 SEB pangas (makse selgitus: „Pakkumuse tagatis riigihankes *Jäägrimetsa tee ja Tiiu tee rekonstrueerimine* pakkuja [pakkuja nimi] eest“), panga viitenumber 4000004303, või

5.1.2. võlaõigusseaduse §-le 155 vastava krediidi- või finantseerimisasutuse või kindlustusandja tagasivõtmatu ja tingimusteta garantiina pakkuja poolt hankemenetluse käigus kohustuste täitmata jätmisega tekitatud kahjude täieliku või osalise hüvitamise tagamiseks. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokumendist (garantiikirjast) peab nähtuma, et tagatis antakse Riigimetsa Majandamise Keskusele esitamiseks (võlausaldajaks on Riigimetsa Majandamise Keskus), tagatis on tagasivõtmatu ja tingimusteta ning et garantii andja on kohustatud tegema väljamakse kuni tagatise summa ulatuses Riigimetsa Majandamise Keskuse esimesel nõudel peale seda, kui tagatise esitanud pakkuja võtab oma hankemenetluses esitatud pakkumuse selle jõusoleku tähtaja jooksul tagasi.

5.2. Rahasumma deponeerimisena esitatud tagatise korral esitab pakkuja makse toimumist tõendava dokumendi elektroonilise koopia koos pakkumusega.

5.3. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokument (garantiikiri) peab kas:

5.3.1. olema allkirjastatud digitaalselt ja esitatud koos pakkumusega elektrooniliselt eRHR keskkonna kaudu, või

5.3.2. olema allkirjastatud kirjalikult ning esitatud originaaldokumendina hankijale aadressil RMK riigihangete osakond, Rõõmu tee 7, 50705 TARTU, enne pakkumuste esitamise tähtpäeva saabumist ja elektroonilise koopiana koos pakkumusega eRHR süsteemi kaudu koos kinnitusega, et originaaldokument on hankijale esitatud. Originaaldokument tuleb esitada suletud ümbrikus, mis on tähistatud arusaadavalt. Originaaldokumendi õigeaegse kohalejõudmise riisiko lasub pakkujal.

5.3.3. digitaalselt allkirjastatud garantiikiri peab sisaldama tingimust, mille kohaselt garantii andja aktsepteerib VÕS § 155 lg 4 p 3 kohase garantiist tuleneva kohustuse lõppemise alusena (garantiist tulenevatest õigustest loobumise tahteavaldusena) elektroonilise garantiikirja faili tagastamist selleks garantii andja poolt määratud e-posti aadressile /garantii andja e-postiaadress/, kui sellekohane e-kiri on saadetud hankija töötaja ametialaselt e-posti aadressilt domeeninimega rmk.ee. Digitaalselt allkirjastatud garantiikiri ei tohi sisaldada selle tingimuse kohta garantii andja poolseid täiendusi ega nõuet, et elektroonilise garantiikirja faili tagastamise e-kiri oleks allkirjastatud hankija esindaja poolt.

5.4. Tagatis peab olema antud kehtivusega vähemalt riigihankes pakkumuste jõusoleku tähtaja lõpuni.

5.5. Hankija kohaldab pakkumuse tagatise realiseerimisel ja tagastamisel RHS § 91.

## 6. Hanke tehniline kirjeldus

Jäägrimetsa tee asub Lääne-Viru maakonnas, Väike-Maarja vallas, Lammasküla külas ja Tiiu tee asub Tartu maakonnas, Peipsiääre vallas, Tähemaa külas.

**Jäägrimetsa tee** remonditav lõik on 72,4 meetri pikkune ja 4,5 meetri laiune, mis asub katastriüksusel (66001:003:0090), kvartali WT235 eraldistel 25 ja 26. Teele rajatakse 10cm paksusest kruusakihist (positsioon nr 6) ja 40 cm paksusest kruusakihist olemasoleva teekatte materjal ning 50 cm paksusest kergtäitematerjalist kate. Kergtäitematerjaliks on vahtklaaskillustik/kergkruus. Kergtäitematerjali ümber paigaldatakse geotekstiil (Deklareeritud tõmbetugevus MD/CMD ≥20 kN/m, 5,0 m lai, mittekootud).

Esmalt tuleb koorida olemasolevat tee konstruktsiooni 50cm võrra (kuni olemasoleva geotekstiilini (geotekstiili mitte kahjustada)). Olemasolev teekatte konstruktsioon koosneb 10cm paksusest purustatud kruusast kulumiskihist (segu Pos 6) ja 30cm paksusest kruusast aluskihist (segu Pos 4) ja 30cm paksusest kohalikust mineraalpinnasest, mis on ümbritsetud geotekstiiliga.

Rekonstrueeritava teekatte konstruktsioon ehitatakse vahtklaaskillustiku kihist. Rekonstrueeritava tee keskossa paigaldatakse rohkem vahtklaaskillustiku ja äärtesse vähem. Keskosas on vahtklaaskillustiku kihi paksus 79cm. Vahtklaaskillustiku ristlõike kiht tuleb ümbritseda kogu ulatuses mittekootud geotekstiiliga. Geotekstiili ühenduskohtade ülekate peab olema vähemalt 0,5m. Kergtäitematerjali paigaldamisel tuleb vältida liigselt ühes sõidujäljes sõitmist, sest selle tagajärjel kergkillustik peeneneb. Kergtäitematerjal on veest märgatavalt kergem ning ehitamise ajal tuleb tagada veealandus. Pinna(se)vesi ei tohi koguneda kergtäitematerjali konstruktsiooni määral, mis võiks tekitada üleslükke, mida kontrollitakse ka arvutuslikult.

Kergtäitematerjal tiheneb nii niiskelt kui kuivalt. Tihendamine vibrorulliga vahetult kergtäitematerjali peal ei ole lubatud. Esmane tihendamine tehakse kas roomikutega töömasinaga, mille surve pinnale on 30…50 kPa kihipaksuses kuni 0,6 m või 150…200 kg vibroplaadiga kihipaksuses kuni 0,4 m. Vajaminevateks tihenduskäikudeks on üldjuhul 2…6 ning tihendamise võib lõpetada, kui pind on tasane, roomikutest (või vibroplaadist) ei jää kihi pinda vajumise jälgi ning kergkillustiku kasutamisel on tuvastav osade suuremate tükkide purunemine. Väga nõrkadel pinnastel võib olla vajadus esimese kihi paksust suurendada võimaldamaks kanda ehitusmasinaid ning et mitte rikkuda loodusliku pinnase struktuuri.

Kergkillustik tiheneb ca 15-25% ehk tihenemisaste on 1,15-1,25x.

Tasandatud kergkillustiku kihi peale rajatakse 50cm paksune kruuskattega tee. Kruuskatte alumise kihi 40 sm ehitamisel tuleb kasutada olemasoleva kooritava teekatte materjali ja kattekihi 10sm ehitamisel juurde veetavat purustatud kruusa (positsioon nr 6). Kruuskate tuleb tihendada kihtidena. Kergtäitematerjalile peab terves tee ulatuses peale tulema vähemalt 50cm paksune kruusa kiht.

**Tiiu tee** remonditav lõik on 58 meetri pikkune ja 4,5 meetri laiune, mis asub Tähemaa küla, Peipsiääre vald, Tartu maakond, katastriüksusel: 86102:004:0049. Teele rajatakse 10cm paksusest kruusakihist (positsioon nr 6) ja 40 cm paksusest kruusakihist olemasoleva teekatte materjal ning 50 cm paksusest kergtäitematerjalist kate. Kergtäitematerjaliks on vahtklaaskillustik/kergkruus. Kergtäitematerjali ümber paigaldatakse geotekstiil (Deklareeritud tõmbetugevus MD/CMD ≥20 kN/m, 5,0 m lai, mittekootud).

Esmalt on vaja koorida tee pealt olemasolevat kruuskatendit, mida seejärel taaskasutada uue teekatte ehitamisel. Kokku on antud lõigul ette nähtud koorida 50 cm teekatendit. Eemaldatud materjal ladustada sobivasse asukohta. Seejärel on vajalik olemasoleva teemulde ja tee ääres asuva maapinna töötlemine profiili. Tasandatud teemuldele on ette nähtud ehitada kergtäitematerjali vahekiht. Käesoleva remondi lahendusega on ette nähtud kergtäitematerjalina kasutada vahtklaaskillustiku/kergkruusa. Kokku on ette nähtud paigaldada kergkillustikku 0-80 cm. Pk-1 ja Pk-3 asukohas lõpeb kergkillustiku vahekiht (kihi pakus 0). Sealt edasi suurendada vahtklaaskillustiku kihipakust ühtlaselt nii, et pk-2 asukohas oleks vahekihi paksus 80 cm. Vahtklaaskillustiku ristlõike kiht tuleb ümbritseda täies ulatuses mittekootud geotekstiiliga (Deklareeritud tõmbetugevus MD/CMD ≥20 kN/m, 5,0 m lai, mittekootud). Geotekstiil paigaldada ümber kergtäitematerjali risti Tiiu tee kulgemise suunaga. Geotekstiili ühenduskohtade ülekate peab olema vähemalt 0,5m.

Kergtäitematerjali paigaldamisel tuleb vältida tuleb liigselt ühes sõidujäljes sõitmist, sest selle

tagajärjel kergkillustik peeneneb. Ehitamise ajal tuleb tagada veealandus ehk veetõrje juhul, kui töötsoonis on põhjaveetase kõrgel. Kergtäitematerjal tiheneb nii niiskelt kui kuivalt. Tihendamine vibrorulliga vahetult kergtäitematerjali peal ei ole lubatud. Esmane tihendamine tehakse kas roomikutega töömasinaga, mille surve pinnale on 30…50 kPa kihipaksuses kuni 0,6 m või 150…200 kg vibroplaadiga kihipaksuses kuni 0,4 m. Vajaminevateks tihenduskäikudeks on üldjuhul 2…6 ning tihendamise võib lõpetada, kui pind on tasane, roomikutest (või vibroplaadist) ei jää kihi pinda vajumise jälgi ning kergkillustiku kasutamisel

on tuvastav osade suuremate tükkide purunemine. Kergkillustik tiheneb ca 15-25% ehk tihenemisaste on 1,15-1,25x.

Vahtklaaskillustiku kiht tuleb laialivalgumise vältimiseks toestada külgprismadega. Külgprismad ehitada eelnevalt eemaldatud teekatte kruusmaterjalist. Külgprismade alla paigaldada geotekstiil (Deklareeritud tõmbetugevus MD/CMD ≥20 kN/m, 5,0 m lai, mittekootud). Pärast kergtäitematerjali kihi ja külgprismade ehitamist on ette nähtud kergtäitematerjali kihile rajada kahekihiline kruusast katendikonstruktsioon. Kruuskatte alumise kihi 40 sm ehitamisel tuleb kasutada olemasoleva kooritava teekatte materjali ja osaliselt juurde veetavat kruusmaterjali sorteeritud kruus (positsioon nr 4) ning kattekihi 10sm ehitamisel juurde veetavat purustatud kruusa (positsioon nr 6). Tihendatava kihi maksimaalne paksus pneumorulli kasutamisel on 25 cm ja silerulli kasutamisel 18 cm. Kergtäitematerjalile peab terves tee ulatuses peale tulema vähemalt 50cm paksune kruusa kiht.

Ehitusobjektil peab kogu ehituse aja olema tagatud ajakohane ajutine liikluskorraldus vastavalt teostatavatele töödele tuleb paigaldada teedele ajutised liiklusmärgid nr 158 „Teetööd“, nr 331 „Sissesõidu keeld”, nr 552 „Umbtee” ja avalikult kasutatavatel teedel tööde tegemiseks nõutavad liiklusskeemi kohased märgid ning lisaks kõik muud juhtumi põhised vajalikud ajutised liiklusmärgid;

Töö tehniliseks aluseks on **Projekteerimisbüroo Maa ja Vesi AS** poolt koostatud „Jäägrimetsa tee rekonstrueerimise projekt“ ja **Projekteerimisbüroo Maa ja Vesi AS** poolt koostatud „Tiiu tee remondi projekt“. (Lisa 4 – Projektid) ja asjakohastel juhtudel sellest projektist erinevuste kohta hankedokumentides esitatud täpsustused.

Tööde teostamine peab olema vastavuses Maaparandusseadusega ja Ehitusseadustikuga ning kooskõlas maaparandushoiutöödele ja teehoiutöödele esitatavate nõuetega. Ehitustöid tuleb teostada lähtudes Maaparandussüsteemi ehitamise täpsematest nõuetest (Põllumajandusministri 28.03.2019 määrus nr 38), Tee ehitamise kvaliteedinõuetest (Majandus- ja taristuministri 03.08.2015 määrus nr 101) ja Metsatee seisundi kohta esitatavatest nõuetest (Keskkonnaministri 11.06.2015 määrus nr 34) Tööde vastuvõtmisel lähtutakse RMK metsaparanduse ehitus- ja remonttööde vastuvõttu eeskirjast.

NB! Ehitaja peab objekti ehituse käigus tagama ehituses kasutatavate juurdepääsu teede nõuetekohase sõidetavuse, vajadusel teid remontima ja teostama tolmutõrjet ning ehituse lõppedes taastama kasutatud teedel ehituse eelse olukorra.

Ehitusobjektile tarnitavad looduslikud ehitusmaterjalid (liiv, kruus, paekivi) võivad pärineda vaid kehtiva kaevandamisloaga kaevandustest. Töövõtja peab esitama hankijale pärast tööde valmimist ja enne objekti üleandmist koos ehitusobjekti dokumentatsiooniga elektrooniliselt töödeldaval vormil aruande, milles näitab ära, millistest kaevandustest ta looduslikke ehitusmaterjale hankis ja millises koguses. Ehitusobjektile tarnitavate looduslike ehitusmaterjalide all ei peeta silmas objektil kohapeal tööde teostamise käigus kaevetööde tulemusel saadavat looduslikku ehitusmaterjali, mida kasutatakse samal objektil kohapeal.

Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

Objektiga on võimalik tutvuda: Jäägrimetsa teelmetsaparandaja Villu Alatsei, tel: 5040541, e-mail: [villu.alatsei@rmk.ee](mailto:villu.alatsei@rmk.ee) ja Tiiu teel metsaparandaja Rein Kilgi, tel: 5073440, e-mail: [rein.kilgi@rmk.ee](mailto:rein.kilgi@rmk.ee).

**NB! Objektiga tutvumisel kohapeal ei võeta vastu riigihanget puudutavaid küsimusi ega anta vastuseid.**

Töövõtja peab esitama Tellijale peale hankelepingu sõlmimist, kuid enne tööde alustamist tingimusteta, tagasivõtmatu ja Tellija esimesel nõudmisel sissenõutava võlaõigusseaduse §-le 155 vastava krediidi- või finantseerimisasutuse või kindlustusandja garantiikirja (10% hankelepingu sõlmimise aluseks olnud eduka pakkumuse maksumusest) EUR suurusele summale oma kõikide lepingust järgsete tulenevate kohustuste nõuetekohase ja tähtaegse täitmise tagamiseks. Garantiikirjas peab garantii saajaks olema märgitud RMK ning garantii peab kehtima kogu hankelepingu kehtivuse ajal ja hankelepingust järgsete tööde tulenevate tööde tegeliku teostamise perioodil ja sellele lisaks veel kaks (2) kuud, sõltumata hankelepingus näidatud hankelepingu kehtivuse ajast. Hankelepingu täitmise tähtaja pikendamise, Tellija poolt Töövõtjale tööde teostamiseks täiendava tähtaja andmise või muul viisil hankelepingust tulenevate tööde teostamise tähtaja pikenemise korral peab töövõtja garantii kehtivust vastavalt pikendama. Garantii kehtivuse õigeaegne ja kohane pikendamine on Töövõtja riisiko. Pangagarantiid võib asendada garantiisumma deponeerimine Tellija pangakontole kogu hankelepingu kohaste tööde tegeliku teostamise perioodiks (deponeeritud summa pealt Tellija intressi ei maksa).

## 7. Pakkumuse hinna ja eseme väljendamise viis ja hindamiskriteeriumid

7.1. Pakkuja esitab hankedokumentide Lisa 1 – Hinnapakkumuse vormi. ERHR süsteemis märgib pakkuja ainult Lisa 1 – Hinnapakkumuse vormilt pakkumuse maksumuse kokku ilma käibemaksuta. Juhul kui need maksumused erinevad teineteisest, loeb hankija õigeks Lisa 1 – Hinnapakkumuse vormil pakutud pakkumuse maksumust, eeldusel, et ei esine arvutusvigu.

7.2. Hankija hindab vastavaks tunnistatud pakkumusi vastavalt riigihanke alusdokumentides nimetatud pakkumuste hindamise kriteeriumidele. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega pakkumuse.

7.3. Võrdselt madalaima maksumustega pakkumuste korral selgitatakse edukas pakkumus nende pakkujate vahel liisuheitmise teel. Liisuheitmise koht ja kord teatatakse eelnevalt pakkujatele ning nende volitatud esindajatel on õigus viibida liisuheitmise juures.

7.4. Lisa 1 - Hinnapakkumuse vormil esitab pakkuja hankija poolt ettevalmistatud jaotiste kaupa hankega tellitavate ehitustööde ja materjalide ühikuhinnad ning maksumused. Ühegi kuluartikli (ehitustöö, materjali) maksumust, mis on hinnapakkumuse vormil eraldi reana kirjeldatud, ei või esitada otseselt või kaudselt mõne teise rea kuluartikli all (pakkuja ei tohi subsideerida kuluartiklit mõne teise kuluartikli arvelt), kui seda ei ole otseselt või kaudselt hankedokumentides ja/või hinnapakkumuse vormil nõutud või osundatud. Hankija kontrollib oma äranägemisel pakutavate hindade ja maksumuste õigsust ja põhjendatust ning võib otsustada tagasi lükata pakkumuse, milles on selle nõude vastu eksitud.

7.5. Hankija võib kontrollida pakkumuste vastavust riigihanke alusdokumentides esitatud tingimustele ning hinnata vastavaks tunnistatud pakkumusi riigihangete seaduses sätestatud korras enne pakkujate suhtes kõrvaldamise aluste puudumise ja kvalifikatsiooni kontrollimist.

7.6. Kasutades RHS § 125 lg 5 sätestatud võimalust sätestada riigihanke alusdokumentides teisiti, ei kohalda hankija käesoleva lihthanke hankemenetluse läbiviimisel RHS §-s 115 lg 2 p-des 1, 2, lg 2 1 ja lg 3-6 märgitut.

## 8. Hankija sätestatud tingimused hankelepingu sõlmimisel

8.1. Hankelepinguga ei võrdsustata edukaks tunnistatud pakkumust, vaid sõlmitakse eraldi dokumendina hankeleping.

8.2. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning edukas pakkuja kohustub lepingu allkirjastama koheselt peale hankijalt vastavasisulise ettepaneku saamist.

## 9. Märkus selle kohta, millisel juhul hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, kui:

9.1. kõigi pakkumuste või vastavaks tunnistatud pakkumuste maksumused ületavad hanke teostamiseks ettenähtud summa või kui kõik pakkumused on hankija jaoks muul moel ebamõistlikult kallid;

9.2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;

9.3. kui langeb ära vajadus hanke järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest.

## 10. Hankedokumentide lisad

Hankedokumendid koosnevad käesolevast hankedokumentide põhitekstist ning järgmistest lisadest:

10.1. Lisa 1 – Hinnapakkumuse vorm

10.2. Lisa 2 – Hankelepingu vorm

10.3. Lisa 3 – Pakkumuses kasutatavad vormid

10.4. Lisa 4 – Projektid